CELEX: 62021CN0436
Language: mt
Date: 2021-07-15 00:00:00
Title: Kawża C-436/21: Talba għal deċiżjoni preliminari mressqa mill-Bundesgerichtshof (il-Ġermanja) fil-15 ta’ Lulju 2021 – flightright GmbH vs American Airlines, Inc.

8.11.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 452/6
            
         
      Talba għal deċiżjoni preliminari mressqa mill-Bundesgerichtshof (il-Ġermanja) fil-15 ta’ Lulju 2021 – flightright GmbH vs American Airlines, Inc.
      (Kawża C-436/21)
      (2021/C 452/06)
      Lingwa tal-kawża: il-Ġermaniż
      
         Qorti tar-rinviju
      
      Bundesgerichtshof
      
         Partijiet fil-kawża prinċipali
      
      
         Rikorrent: flightright GmbH
      
         Konvenut: American Airlines, Inc.
      
         Domandi preliminari
      
      
                  1)
               
               
                  Jekk aġenzija tal-ivvjaġġar tgħaqqad titjiriet ta’ konnessjoni minn operaturi tal-ajru differenti f’operazzjoni ta’ trasport waħda, toħroġ fattura lill-passiġġier fir-rigward tal-prezz sħiħ u toħroġ biljett elettroniku uniku għall-vjaġġ, dawn jikkwalifikaw bħala titjiriet konnessi direttament fis-sens tal-Artikolu 2(h) tar-Regolament (KE) Nru 261/2004 tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91 (1), jew għandu jkun hemm ukoll relazzjoni legali speċifika bejn l-operaturi tal-ajru?
               
            
                  2)
               
               
                  Jekk għandu jkun hemm relazzjoni legali speċifika bejn l-operaturi tal-ajru:
                  Huwa suffiċjenti jekk żewġ titjiriet ta’ konnessjoni suċċessivi, li għandhom jiġu operati mill-istess operatur tal-ajru, jiġu kkombinati f’riservazzjoni tat-tip deskritt fid-domanda 1?
               
            
                  3)
               
               
                  Jekk għat-tieni domanda tingħata risposta fil-pożittiv:
                  L-Artikolu 2 tal-Ftehim bejn il-Komunità Ewropea u l-Konfederazzjoni Żvizzera dwar it-Trasport bl-Ajru tal-21 ta’ Ġunju 1999 (2) u r-referenza għar-Regolament (KE) Nru 261/2004 fl-Anness tad-Deċiżjoni Nru 1/2006 Tal-kumitat tal-komunità/l-iżvizzera dwar it-trasport bl-ajru tat-18 ta’ Ottubru 2006 li temenda l-Anness tal-Ftehim bejn il-Komunità Ewropea u l-Konfederazzjoni Żvizzera dwar it-Trasport bl-Ajru (3) għandhom jiġu interpretati fis-sens li r-Regolament japplika wkoll għal passiġġieri li jitilgħu abbord titjira lejn pajjiż terz f’ajruport fl-Isvizzera?
               
            
         (1)  ĠU Edizzjoni Speċjali bil-Malti, Kapitolu 7, Vol. 8, p. 10.
      
         (2)  ĠU Edizzjoni Speċjali bil-Malti, Kapitolu 11, Vol.41, p. 94
      
         (3)  ĠU L 142M , 5.6.2007, p. 408